Cookies διπλής μαύρης σοκολάτας
Αυτά τα υπέροχα, σοκολατένια μπισκότα είναι το τέλειο σπιτικό σνακ για όλες τις ώρες!
125 γρ. αλεύρι για όλες τις χρήσεις, 55 γρ. κακάο, 1 κουτ. γλυκού μαγειρική σόδα, ελάχιστο αλάτι (ίσα ίσα στη μύτη του κουταλιού), 115 γρ. βούτυρο αγελάδας, σε θερμοκρασία δωματίου, 100 γρ. καστανή ζάχαρη με μαλακή υφή (αυτή που μοιάζει με άμμο), 100 γρ. λευκή κρυσταλλική ζάχαρη, 1 κουτ. γλυκού εκχύλισμα βανίλιας, 1 μεγάλο αυγό σε θερμοκρασία δωματίου, 1 κουτ. σούπας (15 ml) γάλα, 230 γρ. σταγόνες μαύρης σοκολάτας
Για τα cookies διπλής μαύρης σοκολάτας ξεκινάμε και σε ένα μπολ ανακατεύουμε το αλεύρι, το κακάο, τη μαγειρική σόδα και το αλάτι.Στον κάδο του μίξερ χτυπάμε με το φτερό το βούτυρο, τις δύο ζάχαρες και τη βανίλια μέχρι το μείγμα μας να αφρατέψει αρκετά.Μετριάζουμε την ταχύτητα, προσθέτουμε το αυγό και χτυπάμε μέχρι να ενσωματωθεί.Προσθέτουμε το μείγμα του αλευριού και ανακατεύουμε σε χαμηλή ταχύτητα για 30 δευτερόλεπτα, μέχρι να ενωθεί με τα υπόλοιπα υλικά.Προσθέτουμε το γάλα, ανακατεύοντας σε υψηλή ταχύτητα.Τέλος, προσθέτουμε και τις σταγόνες σοκολάτας και ανακατεύουμε απαλά ώστε να σκορπίσουν παντού.Καλό είναι σε αυτό το σημείο να βάλουμε τη ζύμη στο ψυγείο να «ξεκουραστεί» για τουλάχιστον 3 ώρες, σκεπασμένη με μεμβράνη ή αλουμινόχαρτο.Προθερμαίνουμε τον φούρνο στους 180°C, στον αέρα.Αφού βγάλουμε τη ζύμη από το ψυγείο, τη μοιράζουμε σε μπαλάκια των 90 γραμμαρίων (βγαίνουν 8 μπαλάκια).Στρώνουμε με λαδόκολλα ένα μεγάλο ταψί.Βάζουμε τα μπαλάκια της ζύμης στο ταψί, προσέχοντας να έχουν αρκετή απόσταση το ένα από το άλλο.Ψήνουμε για 11-13 λεπτά.Aφήνουμε τα cookies να κρυώσουν εντελώς (καλύτερα πάνω σε σχάρα) και τα φυλάσσουμε σε αεροστεγές δοχείο.
Αλεύρι (ζύμες),Βούτυρο,Κακάο